

السؤال :


انا اعمل شغله بسيطه وكذالك استلم من الضمان ومن مركز التأهيل
الشامل كل شهر وعندي رأس سنه خمسيه وانا اعيش مع اهلي عندي كم استفسار في الخمس
اريد الاجابه منكم جزاكم الله خيرا /
لأول : هل الاكل والشرب والصابون وغيره من الاشياء المشتركه مع
الاهل سواء الجديده او المستعمله علي ان اقدر خمس لها ؟
والثاني : انا قبل كنت اذا عندي اكثر من حذاء جديد البسه كم مره
للوضوء ثم اشيله على جنب عشان مايكون عليه خمس وكذالك بعض الملابس قصدا البسهم
اثناء النوم كم مره واشيلهم او اطلع بهم كم مشوار واشيلهم بس الحين صار في فكري اني
كل شيء البسه حتى اذا لبسته اسبوع وشلته عشان مايكون عليه خمس البعض يقول هذا تهرب
من الخمس يجب دفع الخمس فهل هذا صحيح ؟
الثالث :لو كنت البس ملابس اروح بها العمل اسبوع او اسبوعين واذ1ا
رجعت البيت ابدل وهي جديده فهل يكون عليها خمس ؟
والرابع :ذكرت لكم اني استلم من الضمان ومن مركز التأهيل الشامل كل
شهر وراس سنتي الخمسيه الثامن من شعبان معروف ان الضمان ينزل اول يوم من الشهر
الهجري بس في مبلغ يحطوه بدايه الشهر للغذاء وانا ماادري كم ولااعرف تاريخ كم يحطوه
بالضبط وكذالك مركز التأهيل ينزل يزم التاسع عشر من الشهر الهجري بس يمكن ينزلوا
قبل ومااضمن احد يشوف لي الحساب كم يوم راس سنتي اذا نزل شيء او لا عشان اخامسه فما
العمل في هالشيء ؟
اخامس : لو جى راس السنه الخمسيه ونزل لي شيء بحسابي سواء من الضمان
او مركز التأهيل بس ماسحبته فهل يكون عليه خمس ؟ على فكره انا من مقلدي السيد
السيستاني